[{"text_idx": "#000001", "text": "Ef oedd mab hynaf Gwynfor Evans, cyn-Lywydd Plaid Cymru a brodor o\u2019r dref. Yn ystod ymgyrch yr is-etholiad yng Nghaerfyrddin ym mis Gorffennaf 1966, bu Alcwyn yn ymgyrchydd brwd dros y Blaid. Fe weithiodd yn ddygn er mwyn sicrhau llwyddiant ei dad pan enillodd y sedd a dod yn Aelod Seneddol cyntaf Plaid Cymru. Roedd Alcwyn yn angerddol tuag at y Gymraeg a Chymreictod, gan gefnogi a hyrwyddo\u2019r un credoau a gwerthoedd a\u0302\u2019i dad."}, {"text_idx": "#000002", "text": "Treuliodd dros 40 o flynyddoedd ym myd busnes, ac \u2018roedd y siop deuluol, Dan Evans, yn agos iawn at ei galon. Roedd Alcwyn yn w\u0302r bonheddig gan ennyn parch ac edmygedd ei staff a\u2019i gwsmeriaid fel ei gilydd. Bu\u2019n gyfrifol am nifer o adrannau o fewn y siop, ac roedd yn cael ei gydnabod fel arbenigwr yn y diwydiant teganau. Hyd yn ddiweddar arferai gyfrannu\u2019n rheolaidd at raglenni teledu a radio, gan rannu ei wybodaeth a\u2019i ddiddordeb yn raenus, caboledig a llawn brwdfrydedd."}]